Toshiko Ueda

merupakan mangaka Jepun. Selepas Latihan praktikalnya dibawah mangaka Katsuji Matsumoto pada umur 17, Ueda menerbitkan manga pertamanya pada tahun 1937.  Seperti gurunya, beliau melukis manga-manga lucu, baik dalam majalah shōjo (gadis) dan dalam akhbar umum. Beliau merupakan hanya beberapa mangaka wanita yang memulakan kerjayanya sebelum era perang berlaku bersama Machiko Hasegawa. 

Ueda dilahirkan di Empayar Jepun. Beliau dibesarkan ketika muda dan awal dewasanya di Jepun dan Manchuria. Siri manga paling termasyhur beliau, Fuichin-san, yang disiarkan dalam Shōjo Club dari 1957 hingga 1962, mengikuti kehidupan seorang perempuan Cina yang hidup di Manchuria. Kehidupan Ueda di Manchuria dan penangkapan dan pelaksanaan hukuman mati bapanya semasa Repatriasi Jepun merupakan pengaruh besar terhadap manga beliau. Beliau masih aktif menerbitkan siri manga Ako-Bāchan (1973–2008) pada masa kematiannya pada usia 90 tahun.

Biografi
Kehidupan awal (1917–1934)
Toshiko Ueda dilahirkan pada 14 Ogos 1917 di Bandar Tokyo. Beliau berpindah bersama ibu bapanya ke Harbin, Manchuria (yang terletak di China hari ini) beberapa hari selepas kelahirannya. Bapanya bekerja sebagai seorang peniaga untuk Syarikat Kereta Api Manchuria Selatan di sana. Ueda dibesarkan di Harbin bersama ibu bapanya, seorang kakak, abang dan suri rumah. Beliau belajar membahas dalam bahasa Jepun dan Mandarin Apabila Ueda menamatkan sekolah rendah pada tahun 1929, dia kembali ke Tokyo untuk belajar di Sekolah Menengah Rendah dan Menengah Perempuan Shoei. Semasa bersekolah di Tokyo, Ueda menemui siri manga  oleh Katsuji Matsumoto dalam majalah manga Shōjo Gahō yang memberi inspirasi baginya untuk menjadi seorang mangaka. Pada masa itu, seni manga adalah kerjaya yang didominasi oleh lelaki; oleh itu, ia adalah kerjaya yang jarang untuk seorang wanita, dan sebab ia tidak disetujui oleh bapa Ueda.

Debut dan perpisahan dari manga (1935–1950)

Pada 1935, ketika berumur 17 tahun, Ueda bertemu Matsumoto melalui abangnya dan meyakinkan Matsumoto untuk mengambilnya sebagai latihan. Melalui latihan ini, Ueda menerbitkan ilustrasi dalam majalah Shōgaku Rokunensei yang diterbit oleh Shogakukan. Pada 1937, beliau menerbitkan siri manga pertamanya  dalam Shōjo Gahō. Ini menjadikan Ueda salah seorang artis manga wanita terawal yang diterbitkan, diikuti oleh Machiko Hasegawa, yang membuat pelancarannya dua tahun lebih awal pada tahun 1935. Mengikuti penerbitan Kamuro-san, mengilustrasikan siri , yang disiarkan dalam akhbar harian Tokyo Tokyo Nichi Nichi Shimbun selama setahun.

Selepas tamatnya Buta to Kūnyan, Ueda menyertai sebuah bengkel yōga (lukisan gaya barat) untuk mengembangkan teknik artistiknya bersama peluki Junkichi Mukai and Conrad Meili. Beliau sambung membuat ilustrasi dan manga bagi pelbagai majalah ketika hidup di Tokyo. Pada 1943, beliau menghadap masalah kesihatan dan pelukis manga, Hidezō Kondō, memberitahu beliau memberitahunya bahawa dia terlalu "naif" untuk menjadi seorang artis manga dan bahawa dia harus "bekerja dan melihat dunia".  Ueda kemudian memutuskan untuk meninggalkan Jepun untuk kembali ke keluarganya di Harbin. 

Di Harbin, Ueda bekerja untuk Syarikat Kereta Api Manchuria Selatan dan kemudian untuk sebuah akhbar tempatan, sambil juga bekerja sebagai ilustrator poster bebas. Berikutan pencerobohan Soviet ke atas Manchuria pada tahun 1945 dan pengambilalihan Manchuria oleh Tentera Laluan Kelapan, keluarga Ueda berlindung dengan rakan-rakan Cina sehingga tahun 1946, selepas itu mereka terpaksa melarikan diri. Ueda dan keluarganya |pulang ke Jepun. Walau bagaimanapun, ayahnya dipenjara selepas dituduh melakukan jenayah perang ekonomi sebagai sebahagian daripada kerjanya dengan Syarikat Kereta Api Manchuria Selatan. Bapa Ueda telah dihukum bunuh selepas beberapa hari dalam tahanan, walaupun keluarga Ueda tidak mengetahui tentang kematiannya sehingga tiga tahun kemudian.

Kepulangan ke manga dan kehidupan kemudian (1951–2008)
Menjelang awal tahun 1950-an, semakin ramai artis manga terdiri daripada golongan wanita dan membolehkan Ueda kembali kepada kerjaya tersebut sebagai kerja sepenuh masa. Pada tahun 1951, beliau menerbitkan siri manga  dalam majalah Shōjo Book dan  dalam majalah Ribon dari 1955 hingga 1961. populariti siri yang kedua itu menjadi amat popular sehingga wira wanitanya menjadi maskot majalah tersebut sepanjang tempoh penyiarannya. Dari 1957 hingga 1962, Ueda menerbitkan siri manga Fuichin-san dalam majalah Shojo Club. Siri ini menjadi karya paling terkemukanya; protagonis cerita itu juga menjadi maskot majalah tersebut sepanjang tempoh penerbitannya. 

Pada 7 Mac 2008, Ueda meninggal dunia akibat kegagalan jantung di rumahnya di Tokyo pada usia 90 tahun. Beliau ketika itu masih aktif menerbit sirinya, Ako-Bāchan, pada masa kematiannya.

Nota

Rujukan

Category:Pelukis mangaka wanita
Category:Pelukis Mangaka dari Tokyo
Category:Kelahiran 1917
Category:Kematian 2008
Category:Pelukis komik wanita Jepun
Category:Penulis komik wanita Jepun
Category:Penulis wanita Jepun abad ke-20